מלך גוים: דעת קלעריקוס וראז' שהוא גליל הגוים (ישעיה ח' כ"ג), וגעז' דוחה סברה זאת. באמרו כי נקרא כן גליל הגוים אחר שישבו ישראל בארץ כנען, מפני שנשארו באותו גליל עובדי אלילים. ואעפ"י כן אין להכחיש כי נמצא אומה נקראת גוים גם קודם בוא ישראל בארץ כנען, כי כתוב ביהושע (י"ב כ"ג) מלך גוים לגלגל, וגעז' אומר כי גם ביהושע אין גוים שם האומה, אלא שם כנוי שכינו אותם ישראל, וזה רחוק מאד בעיני, ובהפך נ"ל שהיתה אומה שנקראת כן בא"י וגם אחרת בארץ אחרת. ויפה אמר געז' שיפה תרגום מתרגם אחד יוני לא נודע שמו, מלך Pamphylia כי כן השם הזה ענינו ביוני כל-גוים, כל משפחות, וייתכן שנקבצו מאומות רבות בארץ אחת, כדברי בראשית רבא (פ' מ"ב ד) שהביא רש"י.